Tvrdošín

Tvrdošín (slovački: Tvrdošín, njemački: Turdoschin, poljski: Twardoszyn, mađarski: Turdossin) je grad u Slovačkoj, koji se nalazi u okviru Žilinskog kraja, gde je u sastavu okruga Tvrdošín. Prirodni uslovi Tvrdošín je smešten u krajnje severnom delu države, blizu državne granice sa Poljskom - 10 kilometara severoistočno od grada. Glavni grad države, Bratislava, nalazi se 280 kilometara južno od grada. Reljef: Tvrdošín se razvio u slovačkom delu planinskog bila Visokih Tatri, koji su ovde granica sa Poljskom. Naselje se nalazi u prostranoj Oravskoj kotlini, ispod planina. Područje oko grada je planinsko, na približno 615 metara nadmorske visine. Klima: Klima u Tvrdošínu je oštrija umereno kontinentalna zbog znatne nadmorske visine. Vode: Tvrdošín se razvio na reci Oravi. Historija Ljudska naselja na ovom prostoru datiraju još iz praistorije. Naselje pod današnjim imenom prvi put se spominje 1111. godine, kao mesto naseljeno Slovacima. Naselje je 1369. godine dobilo gradska prava. Tokom sledećih vekova grad je bio u sastavu Ugarske kao važna stanica pri prelasku preko Karpata u Poljsku. Krajem 1918. Tvrdošin je postao deo novoosnovane Čehoslovačke. U vreme komunizma grad je naglo industrijalizovan, pa je došlo do naglog povećanja stanovništva. Posle osamostaljenja Slovačke grad je postao njeno opštinsko središte, ali je došlo do privrednih teškoća u vreme tranzicije. Stanovništvo Danas Tvrdošin ima oko 9.500 stanovnika i poslednjih godina broj stanovnika stagnira. Etnički sastav: Po popisu iz 2001. sastav je sledeći: Slovaci - 99,0%, Česi - 0,5%, ostali. Verski sastav: Po popisu iz 2001. sastav je sledeći: rimokatolici - 92,1%, ateisti - 4,8%, luterani - 1,2%, ostali. Izvori Vanjske veze Datoteke u vezi s temom Tvrdošín na Wikimedijinoj ostavi Službene stranice‍ (sk)